3 Apr 09
Moko ya makambo oyo RDC esengeli kosala ezali kobongisa misala ya bosembo ya ekolo oyo esili kobeba likolo ya kondima ndima madesu ya bana pe botambwisi ya mabe. Na emission oyo ya zomi na moko,tokotala lolenge misala ya bosembo ezali kosala mosala. Tokotala pe lolenge nini CPI ekoki kosambisa bakeli mbeba likolo ya bomoto,na ntango ya bitumba pe ya genocide na esika ya bikolo bango moko. Tokotala pe na mpembeni soki boyokani ya CPI na RDC ekoti nkokoso na ndenge bakonzi ya Congo baboyi kokanga Bosco Ntaganda, mokambi ya sika ya CNDP, po CPI esambisa ye.
11 Feb 09
Na mokolo ya le 26 janvier, proces ya liboso ya Cour Penale Internationale ebandi na La Haye. Proces yango ezali bongo proces ya Thomas Lubanga, oyo azalaki mokambi ya Union des Patriotes Congolais, moko ya ba milices oyo ezalaki kobunda bitumba na Ituri. Lubanga, oyo akangemi na La Haye banda 2006, afundami po ye akotisaki bana ya mike nanu bakokisaki mbula 15 te na kati ya mapinga na ye po ete babunda bitumba.
28 Jan 09
Audience ya Confirmation ya ba charges ya JP Bemba, oyo azalaki Vice president ya RDC, mokambi ya MLC pe senateur ezalaki mokolo ya zomi na mibale na nsanza ya liboso JP Bemba afundami na mbeba likolo ya bomoto pe na ntango ya bitumba. Ezalaki na ntango mapinga na ye bakendeki kobundela mokonzi ya ekolo ya RCA, Ange Felix Patasse, oyo azalaki koluka kolonga monguna na ye na mbula 2002-2003. Toyoka Maloba ya mofundi na ba avocat ya JP Bemba.
28 Jan 09
Mopaya na biso ya emission ya sambo ya Liboso Ya Mibeko Ezali bongo Mofundi motindami,Fatou Bensouda.Elongo na ye, tokolobela makambo ya CPI na Ouganda pe na Soudan.Tokolobela pe maluki ya misato ya CPI na RDC.Tokotala pe mosala oyo CPI ezali kosala libanda ya Africa.
8 Jan 09
Mokanda ya bokangemi oyo CPI ebimisi po na Jean Pierre Bemba elobi boye: Jean Pierre Bemba azalaki Mokambi ya liboso ya MLC pe azalaki na bokonzi likolo ya bato na ye po na kozua mokano na oyo nionso etali mapinga na ye pe na lolenge ya kokamba MLC na ntango ba soda na ye bazalaki kobunda bitumba elongo na mapinga ya Centrafrique. Na emission oyo, Liboso ya Mibeko, tokolobela likambo yango pe tokoyoka avocat ya Jean Pierre Bemba.
zho_Hant lin_Latn zsm_Latn lin_Latn ayr_Latn lin_Latn ayr_Latn lin_Latn ayr_Latn lin_Latn